
OPŠTA PRAVILA NAGRADNOG KONKURSA
„MOJE NAJBOLJE JA“


1. Opšte odredbe

1.1. SOMBOLED DOO SOMBOR, Josifa Marinkovića 13, 25101 Sombor, Srbija, matični broj: 08067953, PIB: 100612562, [KONTAKT E-MAIL I TELEFON] (dalje: Organizator ili Somboled) je organizator konkursa pod nazivom „MOJE NAJBOLJE JA“ (u daljem tekstu: „Konkurs“), koji će se sprovesti po ovde utvrđenim pravilima (u daljem tekstu: „Pravila“).

1.2. Naziv konkursa je „MOJE NAJBOLJE JA“.

1.3. Konkurs počinje 09.11.2026. godine i traje do 23.11.2026. godine u 23:59 časova (u daljem tekstu: „Period trajanja konkursa“).

1.4. Konkurs se organizuje u svrhu promocije proizvoda Organizatora.

1.5. Konkurs se organizuje putem Instagram platforme, na Instagram profilu Organizatora @dukat_srbija i kroz tri objave influensera: @veseleen, @mada_faka_maka i @jelenadoskovic. 

1.6. Proglašenje pobednika Konkursa će biti izvršeno na način i u rokovima propisanim u Pravilima.

1.7. Konkurs se realizuje na teritoriji Republike Srbije, izuzev teritorije AP Kosova i Metohije.

1.8. Predmet konkursa je kreativno osmišljavanje i predstavljanje ideje na temu „MOJE NAJBOLJE JA“, u skladu sa uputstvima navedenim u objavama influensera.

1.9. Nagrade će biti dodeljene učesnicima čije komentare žiri izabere kao šest najboljih, u skladu sa kriterijumima navedenim u članu 5. Pravila.


2. Pravo učešća u Konkursu

2.1. Pravo učešća u konkursu imaju sledeća lica:

2.2. Punoletni građani Republike Srbije sa prebivalištem na teritoriji Republike Srbije, izuzev teritorije AP Kosova i Metohije;

2.3. Lica koja su pročitala i saglasna su sa Pravilima ovog konkursa;

2.4. Lica koja su saglasna da Organizator, u meri neophodnoj za sprovođenje Konkursa, koristi komentare i druge materijale koje su dostavila u okviru učešća, u skladu sa ovim Pravilima i važećim propisima;

2.5. Lica koja su saglasna da Organizatoru, odnosno licima ovlašćenim za realizaciju Konkursa, dostave lične podatke (ime, prezime, broj telefona i adresu za dostavu nagrade) ukoliko budu izabrana za dobitnike, isključivo radi kontaktiranja, provere ispunjenosti uslova i uručenja nagrade.

2.6. Pravo učešća u konkursu nemaju sledeća lica:

2.6.1. Lica koja su u stalnom radnom odnosu ili su po drugom pravnom osnovu angažovana na radu kod Organizatora, kao ni njihovi bračni drugovi, roditelji i deca;

2.6.2. Lica koja su u stalnom radnom odnosu ili su po drugom osnovu angažovana kod pravnih
i/ili fizičkih lica koja na bilo koji način učestvuju u organizovanju konkursa i/ili imaju pristup podacima vezanim za priređivanje konkursa, kao ni njihovi bračni drugovi, roditelji, i deca.

2.6.3. Maloletna lica, te u skladu sa svim gore navedenim Organizator zadržava pravo da traži proveru ispunjenosti ovog uslova i da u skladu sa tim ne dozvoli učešće na konkursu.


3. Period trajanja konkursa

3.1. Konkurs počinje 09.11.2026. godine i traje do 23.11.2026. godine u 23:59 časova.

3.2. Nakon završetka Perioda trajanja konkursa, žiri će izvršiti izbor dobitnika u skladu sa članom 5. Pravila. Dobitnici će biti proglašeni nakon završetka Konkursa, a najkasnije 30.11.2026.


4. Mehanizam konkursa

4.1. Da bi lice steklo pravo da učestvuje na Konkursu, potrebno je da tokom Perioda trajanja konkursa zaprati Instagram profil @dukat_srbija i ostavi komentar na jednoj od tri konkursne objave influensera @veseleen, @mada_faka_maka ili @jelenadoskovic, u skladu sa uputstvima navedenim u odgovarajućoj objavi. Učešćem na Konkursu smatra se da je učesnik pročitao i prihvatio ova Pravila.

4.2. Učesnik treba da u komentaru na jednoj od tri konkursne objave predstavi svoju ideju na temu „Moje najbolje ja“, poštujući konkretna uputstva influensera uz čiju objavu učestvuje.

4.3. Svaki učesnik može ostaviti komentare na više od jedne konkursne objave, ali može osvojiti najviše jednu nagradu. 

4.4. Organizator ne snosi odgovornost u slučaju bilo kakvih tehničkih nedostataka prilikom učešća na konkursu bez obzira na uzrok tehničkog nedostatka.

4.5. Učesnici mogu pitanja u vezi sa Konkursom i primedbe poslati putem privatne poruke Instagram profilu @dukat_srbija. 
 
4.6. Konkurs se završava 23.11.2026. godine u 23:59 časova. Komentari objavljeni nakon isteka ovog roka neće biti uzeti u razmatranje.


5. Vrste i dodela nagrada

5.1. U okviru Konkursa biće izabrano ukupno šest (6) dobitnika, odnosno po dva (2) dobitnika za svaku od tri konkursne objave influensera.

5.2. Nagradni fond čine promotivni paketi prikazani u Instagram Story/Reels sadržajima influensera. Postoje tri različite vrste promotivnih paketa, a ukupno se dodeljuje šest (6) paketa. 

5.3. Dobitnici će biti proglašeni nakon završetka Konkursa, putem Instagram profila @dukat_srbija i/ili odgovarajućih objava influensera, najkasnije 30.11.


5.4. Nagrade će se dodeliti prema sledećem kriterijumu:

5.5. Žiri će za svaku od tri konkursne objave influensera (@veseleen, @mada_faka_maka i @jelenadoskovic) izabrati po dva (2) komentara koja, prema proceni žirija, na najbolji način odgovaraju temi „Moje najbolje ja“ i uputstvima iz konkretne objave. Na taj način biće izabrano ukupno šest (6) dobitnika. Kriterijum izbora je kreativnost, originalnost i usklađenost komentara sa zadatom temom i uputstvima.

5.6. Žiri Organizatora će prihvatiti samo odgovore koji ispunjavaju uslove konkursa i koji su u skladu sa temom.

5.7. Žiri čine predstavnik influensera čija se objava razmatra, predstavnik marketinške agencije Havas Adriatic i predstavnik Organizatora – Somboled DOO Sombor. 

5.8. Žiri bira po dva (2) dobitnika sa svake od tri konkursne objave. Organizator zadržava pravo da ne dodeli nagradu ukoliko nijedan komentar na određenoj objavi ne ispunjava uslove Konkursa ili ne zadovoljava kriterijume žirija.

5.9. Učesnik može osvojiti maksimum jednu nagradu za vreme trajanja konkursa.

5.10. O izboru dobitnika odlučuje žiri na osnovu kriterijuma iz člana 5.5. Pravila. Odluka žirija je konačna u okviru Konkursa.
5.11. Učesnik koji je dao neistinite, netačne odnosno tuđe podatke gubi pravo na dalje učešće, odnosno u tom slučaju isti će biti diskvalifikovan, te ukoliko je bio u konkurenciji za nagradu, ona će biti dodeljena sledećem Učesniku, u skladu sa Pravilima.

5.12. Lica koja su dala netačne ili tuđe podatke isključivo odgovaraju za takvu zloupotrebu podataka i biće diskvalifikovana od strane Organizatora.

5.13. Podaci o Učesnicima Konkursa koji su osvojili nagrade mogu biti objavljeni na Instagram stranici Organizatora i/ili Instagram stranici kao i na bilo koji drugi način za koji Organizator eventualno smatra za shodno (uključujući i objavljivanje u svim medijima (elektronski, štampani, itd.) dok traje konkurs i neposredno nakon završetka konkursa, a najkasnije do okončanja promocije konkursa.


6. Način i rok predaje nagrada

6.1. Dobitnici će biti kontaktirani u nedelji nakon završetka Konkursa, putem Instagram profila ili drugog odgovarajućeg kanala, radi dostavljanja podataka potrebnih za uručenje nagrade. Nagrade će biti dostavljene na adresu koju dobitnici dostave Organizatoru, u roku od 7 dana.

6.2. Organizator ne snosi odgovornost ukoliko ne može da stupi u kontakt sa dobitnikom zbog netačnih ili nepotpunih kontakt podataka koje je dobitnik dostavio, odnosno ukoliko dobitnik ne dostavi podatke potrebne za uručenje nagrade u roku od 3 dana. U tom slučaju dobitnik može izgubiti pravo na nagradu, a Organizator može izabrati rezervnog dobitnika u skladu sa ovim Pravilima.

6.3. Nagrade će dobitnicima biti dostavljene na adresu koju dostave prilikom kontakta sa Organizatorom ili licem ovlašćenim za realizaciju Konkursa. 

6.4. Organizator može zatražiti dokaz o punoletstvu i prebivalištu dobitnika radi provere ispunjenosti uslova za učešće. Ukoliko dobitnik ne ispunjava uslove iz Pravila ili odbije da pruži razumnu potvrdu, gubi pravo na nagradu, a Organizator može izabrati rezervnog dobitnika.

6.5. Ukoliko dobitnik ne dostavi potrebne podatke ili postupi suprotno ovim Pravilima, Organizator može uskratiti dodelu nagrade i izabrati rezervnog dobitnika.

6.6. Nagrada se dostavlja na adresu koju dobitnik dostavi Organizatoru. Eventualne troškove dostave snosi organizator.

6.7. Ukoliko nagradu nije moguće uručiti iz razloga na strani dobitnika, Organizator može izabrati rezervnog dobitnika. Ako nema drugog učesnika koji ispunjava uslove, nagrada ostaje kod Organizatora.

7. Zaštita podataka o ličnosti

7.1. Organizator Konkursa, SOMBOLED DOO SOMBOR, obrađuje lične podatke učesnika koji budu izabrani za dobitnike u svrhu sprovođenja Konkursa, kontaktiranja dobitnika, provere ispunjenosti uslova i dostavljanja nagrada. Podaci koji se prikupljaju su: Ime, prezime, adresa i kontakt telefon. Podaci se čuvaju 30 dana i mogu biti dostupni Havas Adriatic i drugim angažovanim pružaocima usluga isključivo u meri neophodnoj za realizaciju Konkursa. 
Pristup podacima imaju Organizator i Havas Adriatic, odnosno druga lica koja Organizator ovlasti, samo u meri neophodnoj za sprovođenje Konkursa i uručenje nagrada. Rok čuvanja podataka: 30 dana.
Komentari i drugi materijali koje učesnici objave u okviru Konkursa mogu biti prikazani na Instagram profilima Organizatora i/ili influensera u vezi sa objavom i promocijom Konkursa. Svako dalje korišćenje sadržaja izvan ove svrhe potrebno je posebno pravno urediti.
Učestvovanjem na Konkursu, podrazumeva se da je Učesnik dao sledeću izjavu u smislu propisa o Zaštiti podataka o ličnosti:
Obaveštenje o obradi podataka o ličnosti, uključujući pravni osnov, prava učesnika, rokove čuvanja i kontakt za ostvarivanje prava, potrebno je uskladiti sa stvarnim načinom obrade i potvrditi sa licem zaduženim za zaštitu podataka pre objavljivanja Pravila.

7.2. Rukovalac podacima o ličnosti: SOMBOLED DOO SOMBOR, Josifa Marinkovića 13, 25101 Sombor, Srbija, PIB: 100612562, MB: 08067953. Havas Adriatic d.o.o., Koče Kapetana 47, 11050 Beograd (Vračar), Srbija, MB: 21156078, PIB: 109290060, angažovana je od strane Organizatora kao marketinška agencija za potrebe organizacije i realizacije Konkursa.

7.3. PRAVA LICA (prema Zakonu o zaštiti podataka o ličnosti)
Pravo na obaveštenje o obradi
Lice ima pravo da zahteva da ga rukovalac istinito i potpuno obavesti o tome:
- da li rukovalac obrađuje podatke o njemu i koju radnju obrade obavlja;
- koje podatke obrađuje o njemu; od koga su prikupljeni podaci o njemu, tj. ko je izvor podataka;
- u koje svrhe obrađuje podatke o njemu; po kom pravnom osnovu obrađuje podatke o njemu; u kojim zbirkama podataka se nalaze podaci o njemu;
- ko su korisnici podataka o njemu;
- koje podatke, odnosno koje vrste podataka o njemu koriste;
- u koje svrhe se koriste podaci o njemu;
- po kom pravnom osnovu koristi podatke o njemu;
- kome se podaci prenose;
- koji podaci se prenose;
- u koje svrhe se podaci prenose;
- po kom pravnom osnovu se podaci prenose;
- u kom vremenskom periodu se podaci obrađuju.

7.4 pravo lica na brisanje podataka
Pravo na brisanje podrazumeva da lice na koje se podaci odnose ima pravo da se podaci o njemu brišu od strane rukovaoca. Pri tome, rukovalac je dužan da bez odlaganja podatke izbriše: ako podaci o ličnosti više nisu neophodni za ostvarivanje svrhe zbog koje su prikupljeni, ako je lice na koje se podaci odnose opozvalo pristanak na osnovu kojeg se obrada vršila, ako je lice na koje se podaci odnose podnelo prigovor na obradu, ako su podaci o ličnosti nezakonito obrađivani, ako podaci o ličnosti moraju biti izbrisani u cilju izvršenja zakonskih obaveza rukovaoca i ako su podaci o ličnosti prikupljeni u vezi sa korišćenjem usluga informacionog društva.

8. Žalbe i reklamacije
Sve žalbe i reklamacije povodom Konkursa rešava Organizator. Učesnici mogu podneti žalbe i reklamacije putem sledećeg kanala: Direct Message poruke Instagram stranici @dukat_srbija;

9. Pravila i njihove izmene
Organizator može izmeniti Pravila uz obavezu da izmene učini javno dostupnim na vebsajtu i/ili Instagram profilu @dukat_srbija.
Ukoliko se u vezi sa Konkursom pojave pitanja ili problemi, dodatne informacije mogu se dobiti putem Instagram profila @dukat_srbija.

10. Ograničenje odgovornosti
Organizator ne preuzima odgovornost za:
- (ne)istinitost podataka koje učesnici ostavljaju.
Svaki učesnik je lično odgovoran i obavezan da prilikom učešća u Konkursu ne koristi neovlašćeno tuđu e-mail adresu, telefon ili lične podatke i u pogledu toga Organizator ne može snositi nikakvu odgovornost.
Organizator ne snosi nikakvu odgovornost za posledice koje nastaju usled netačnih ili pogrešnih podataka koje je dao učesnik. Organizator ne snosi odgovornost zbog kašnjenja prouzrokovanih smetnjama u funkcionisanju društvenih mreža ili samog sajta. Povremeno može da se dogodi da se usluga ne može koristiti iz razloga koji ne zavise od Organizatora. Prihvatanjem uslova učesnik prima k znanju da sadržaj, mogućnost, brzina prenosa poruka, podataka i odgovora zavisi od tehničkih mogućnosti provajdera i time na ove elemente može nepovoljno uticati opterećenost mreže i drugi faktori, koji su izvan kontrole Organizatora, kao što su (ne i isključivo) zagušenost mreže, pokrivenost, greške u konekciji kao i održavanje bezbedne konekcije na mrežu.
Učešće u Konkursu zavisi i od kapaciteta servera, odnosno zasićenosti mreže, pa shodno tome, gore navedene okolnosti povremeno mogu negativno uticati na pristup Konkursu.

11. Diskvalifikacija iz programa

11.1. Korišćenje bilo kakve vrste kompjuterskog koda, virusa, ili bilo čega što može ometati, onemogućiti, naneti štetu, ili predstavljati zloupotrebu je zabranjeno. Takvi postupci mogu dovesti do eliminacije učesnika iz konkursa i Organizator zadržava pravo da ih diskvalifikuje iz konkursa i zanemari njihove ostvarene rezultate bez daljeg obrazloženja.

11.2. Registrovanje više različitih naloga za učešće na konkursu od strane jedne osobe je zabranjeno i može dovesti do eliminacije učesnika iz konkursa.

11.3. Učešće maloletnih lica na konkursu je zabranjeno. Organizator zadržava pravo da ih diskvalifikuje iz konkursa i zanemari njihove ostvarene rezultate bez daljeg obrazloženja.


12. Isključenje i ograničenje odgovornosti

12.1. Organizator ne odgovara za štetu koju pretrpi dobitnik, a koja je prouzrokovana isključivom radnjom tog lica, kao i radnjama trećih lica za koje Organizator ne odgovara.

13. Opšte odredbe

13.1. Učesnici mogu postavljati pitanja u vezi sa Konkursom putem privatne poruke Instagram profilu @dukat_srbija ili na drugi kanal koji Organizator objavi uz konkurs.

13.2. Organizator ili lice koje on ovlasti odgovoriće na upite učesnika u razumnom roku putem Instagram profila ili drugog objavljenog kanala komunikacije.

13.3. Konkurs se može prekinuti u slučaju da nastupe okolnosti za koje Organizator nije odgovoran, odnosno koje nije mogao predvideti, sprečiti, otkloniti ili izbeći, a koje bitno utiču na sprovođenje i realizaciju konkursa.

13.4. Organizator zadržava pravo da u bilo koje vreme izvrši izmene ovih Pravila uz obavezu da iste objavi na instagram stranici.

13.5. Učesnici će o eventualnom prekidu Konkursa biti obavešteni putem Instagram profila @dukat_srbija.
stranice Organizatora https://www.Instagram.com/dukat_srbija/.

13.6. Somboled DOO Sombor obaveštava sve učesnike na ovom konkursu da isti ima isključivo zabavni karakter, da se učešće ni na koji način i ni pod kojim uslovima, posredno ili neposredno ne naplaćuje, niti je učestvovanje na konkursu uslovljeno bilo kakvim materijalnim davanjem ili činidbom od strane osobe koja na konkursu učestvuje.

13.07. Prijavom za učestvovanje na ovom konkursu svaki učenik potvrđuje da je upoznat/a sa pravom Organizatora da pri realizaciji ovog konkursa ne prihvati ili ukloni sve komentare, tekstove, zapise, fotografije i druge materijale koje po svom nahođenju smatra neprihvatljivim, zbog toga što nisu u skladu sa propisima ili nisu u skladu sa pozitivnim vrednostima koje Somboled DOO Sombor promoviše (biće uklonjene poruke koje se dovode u vezu sa: nasiljem, pozivanjem na nasilje, nacionalnu, versku, rasnu ili bilo koju drugu vrstu netrpeljivosti i koje nisu u skladu sa internom politikom promovisanja brenda – dovođenje brenda u lošu konotaciju, itd.).
Takođe, prijavom za učestvovanje na ovom konkursu svaki učesnik potvrđuje da Organizator ne snosi odgovornost u slučaju zloupotrebe materijala (fotografija, i dr.) kao i da Organizator nije odgovoran za štetu koja može nastati usled (zlo)upotrebe podataka koje ostavljam ovim putem, da se lični podaci učesnika, kao što su adresa stanovanja i kontakt telefon, prikupljaju isključivo zbog identifikacije dobitnika poklona, te da su učesnici obavešteni o svom pravu da svoj pristanak na davanje ličnih podataka mogu da opozovu, kao i svojim pravima u slučaju nedozvoljene obrade.


U Somboru, 11.09.2026.
SOMBOLED DOO SOMBOR

